Hierdie is ‘n lekker aktiwiteit vir ‘n Bybel Funaand waarmee jy baie kreatief kan raak. Die kinders moet verskeie ‘landmerke’ in die Bybel bou. Jy kan ENIGE materiaal daarvoor gebruik, bokse, toiletrolletjies, bou blokkies, LEGO, afval houtjies ens.
Bou die Bybel is ‘n wonderlike manier om aan jou kinders se Bybelkennis te bou, want voordat jy die instruksies gee, gee jy eers ‘n kort opsomming van elke Bybelverhaal. Ons vind dit ‘n baie goeie manier met ons tieners, waar jy nie Bybelkennis kan vaslê soos met die kleintjies nie.
Jy kan kies hoe jy dit wil doen, vir elke groep dieselfde uitdaging gee, of vir elke groep ‘n ander een. Jy kan ook dat elke groep self bietjie oor die agtergrond van die Bybel landmerk gesels. Jy kan hulle help met bietjie agtergrond of Bybeldele gee wat hulle moet lees. Die moontlikhede vir hierdie speletjie is eindeloos…..